Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 4 Pv 800/11/1105	Bratislava V, 29.3.2012
EEČ : 2-12-151-2012

U Z N E S E N I E

Trestná vec:	obvinená XXXXX 
Trestný čin:	podvod podľa § 250 odsek 1, odsek 4 Trestného zákona číslo 140/1961 Zbierky zákonov v znení zákona číslo 102/1995 Zbierky zákonov

Rozhodol: 	prokurátor Okresnej prokuratúry Bratislava V
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
dňa 18.05.1992 v XXXXX v Českej republike v podniku XXXXX uzatvorila zmluvu o objednávke tovaru, pričom jej bola dňa 01.06.1992 vystavená faktúra číslo XXXXX prevzala prešívané deky, pričom vedela, že faktúru nebude môcť uhradiť a následne v žiadnej čiastke neuhradila faktúru, čím poškodenej spoločnosti podniku XXXXX so sídlom XXXXX, spôsobila škodu vo výške 1.471.696,-Kč,

Právna veta:
lebo je trestné stíhanie neprípustné podľa § 9 odsek 1 písmeno d) Trestného poriadku proti tomu, kto zomrel. 
Odôvodnenie:
Vyšetrovateľ PZ Obvodného úradu vyšetrovania PZ so sídlom Nám. Hraničiarov č. 1/b, XXXXX 5 uznesením zo dňa 01.12.1994 pod sp. zn. ČVS:XXXXX podľa § 160 ods. 1 Trestného poriadku č. 141/1961 Zb. účinného do 31.12.2005 vzniesol obvinenie XXXXX pre trestný čin podvodu podľa § 250 odsek 1, odsek 4 Trestného zákona č. 140/1961 Zb. účinného do 31.12.2005 na skutkovom základe uvedenom v predmetnom uznesení. Daná trestná vec bola prevzatá z Českej republiky pod spisovým materiálom číslo XXXXX 

Dňa 26.03.2012 predložil vyšetrovateľ PZ tunajšej prokuratúre celý spisový materiál s návrhom na zastavenie trestného stíhania voči  obvinenej XXXXX podľa § 215 ods. 1 písm. d) Trestného poriadku s poukazom na § 9 ods. 1 písm. d) Trestného poriadku.

           Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.
	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 2 ods. 10 Trestného poriadku orgány činné v trestnom konaní postupujú tak, aby bol zistený skutkový stav veci, o ktorom nie sú dôvodné pochybnosti, a to v rozsahu nevyhnutnom na ich rozhodnutie. Dôkazy obstarávajú z úradnej povinnosti. Právo obstarávať dôkazy majú aj strany. Orgány činné v trestnom konaní s rovnakou starostlivosťou objasňujú okolnosti svedčiace proti obvinenému, ako aj okolnosti, ktoré svedčia v jeho prospech, a v oboch smeroch vykonávajú dôkazy tak, aby umožnili súdu spravodlivé rozhodnutie.

	Podľa § 2 ods. 12 Trestného poriadku orgány činné v trestnom konaní a súd hodnotia dôkazy získané zákonným spôsobom podľa svojho vnútorného presvedčenia založeného na starostlivom uvážení všetkých okolností prípadu jednotlivo i v ich súhrne nezávisle od toho, či ich obstaral súd, orgány činné v trestnom konaní alebo niektorá zo strán.

         Zo spisového materiálu vyplýva, že skutku uvedeného v uznesení o vznesení obvinenia sa dopustila obvinená XXXXX, čo je potvrdené zadováženými listinnými dôkazmi  založenými v spisovom materiáli. 	
	Počas vykonávania vyšetrovania bolo zistené cestou Právneho a konzulárneho odboru XXXXX, že obvinená žije vo XXXXX pod menom XXXXX na adrese: XXXXX, XXXXX XXXXX a v roku XXXXX bolo obvinenej priznané XXXXX štátne občianstvo. Prostredníctvom príbuzných obvinenej bolo zistené, že obvinená zomrela. Táto skutočnosť bola overená prostredníctvom Národnej ústredne Interpol XXXXX, pričom bolo zistené, že obvinená zomrela dňa XXXXX vo XXXXX

	V zmysle ustanovenia § 9 ods. 1 písm. d) Trestného poriadku sa trestné  stíhanie stalo neprípustné, nakoľko ak už bolo trestné stíhanie začaté, nemožno v ňom pokračovať a musí byť zastavené proti tomu, kto zomrel. 

	Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d) Trestného poriadku s poukazom na § 9 ods. 1 písm. d) Trestného poriadku, a preto som rozhodol tak ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Eštok
prokurátor